open-index/open-wikipedia-markdown huggingface dataset:
ადის-აბების შეთანხმება (1972)

**ადის-აბების შეთანხმება** () — სამშვიდობო ხელშეკრულება, რომელმაც დაასრულა სუდანის პირველი სამოქალაქო ომი. ხელი მოაწერეს 1972 წელს ეთიოპიის დედაქალაქ ადის-აბებაში. მხარეებს შორის მიღწეული შეთანხმება აისახა სუდანის კონსტიტუციაში.

## შედეგები 
ადის-აბების შეთანხმებამ სუდანის სამ სამხრეთულ რეგიონს მოუტანა ფართო ავტონომია. შეიქმნა 12 ათასიანი არმია, რომელიც დაკომპლექტდა სამხრეთელი და ჩრდილოელი ოფიცრებისაგან. არაბული ენა აღიარეს სუდანის ერთადერთ ოფიციალურ ენად, ხოლო ინგლისურს მიენიჭა რეგიონული ენის სტატუსი სამხრეთის რეგიონებში.

## ხელშეკრულების დარღვევა 
შეთანხმებამ ვერ მოახერხა დაძაბულობის დასრულება ქვეყანაში. შეთანხმებით უკმაყოფილო იყო სამხრეთ სუდანის რეგიონის მოსახლეობა. 1983 წელს პრეზიდენტმა ჯაფარ ნიმეირმა გამოაცხადა ისლამური სახელმწიფოს შექმნა, რომელიც შარიათის კანონებით იცხოვრებდა. შარიათის კანონებს უნდა დამორჩილებოდნენ სამხრეთში მცხოვრები ქრისტიანებიც. სწორედ ამ მიზეზით 1983 წლის 5 ივნისს დაიწყო სუდანის მეორე სამოქალაქო ომი.

## სქოლიო
კატეგორია:სუდანის ისტორია
კატეგორია:სამხრეთ სუდანის ისტორია
კატეგორია:სამშვიდობო ხელშეკრულებები
სენარის სასულთნო

**ფუნჯების სენარის სასულთნო** (ან **სინარი**), ტრადიციულად ასევე **ცისფერი სასულთნო** () — სასულთნო დღევანდელი სუდანის ჩრდილოეთ ნაწილში. სასულთნო დააარსეს ფუნჯებმა (ნუბიური ტომის). სასულთნოს დასახელება მომდინარეობს მისი დედაქალაქის სინარის სახელიდან. სასულთნო არსებობდა 1504–1821 წლებში.

## ლიტერატურა 
*R.S. O'Fahey and J.L Spaulding: *Kingdoms of the Sudan* Studies of African History Vol. 9, Methuen, London 1974, ISBN 0-416-77450-4
* Arthur E. Robinson, "Some Notes on the Regalia of the Fung Sultans of Sennar", *Journal of the Royal African Society*, 30 (1931), pp.&nbsp;361–376

## სქოლიო 
კატეგორია:სუდანის ისტორია
ალ-ამინი

**მუჰამად იბნ ჰარუნ ალ-ამინი** (არაბ. محمد الأمين بن هارون الرشيد) (დ. 787 — გ. 813) — აბასიანთა სახალიფოს მეექვსე ხალიფა 809-813 წლებში, მამის, ჰარუნ არ-რაშიდის გარდაცვალებიდან 813 წელს ძმასთან, ალ-მამუნთან სამოქალაქო ომში დამარცხების შედეგად დამხობასა და მკვლელობამდე.

## ლიტერატურა
* Muhammad ibn Jarir al-Tabari History volume xxxi, "The War Between Brothers," transl. Michael Fishbein, SUNY, Albany, 1992

კატეგორია:აბასიანთა ხალიფები
კატეგორია:დაბადებული 787
კატეგორია:გარდაცვლილი 813
კატეგორია:IX საუკუნის ხალიფები
კატეგორია:მწერლები ანბანის მიხედვით
სამხრეთ პოლარული წრე

[მინი|მარჯვნივ|330px|სამხრეთ პოლარული წრე (წითელი ხაზი) [დედამიწა|დედამიწის რუკაზე]]
**სამხრეთ პოლარული წრე** — დედამიწის რუკაზე აღნიშნული ხუთი მთავარი პარალელიდან ერთ-ერთი.

სამხრეთ პოლარული წრე მდებარეობს ეკვატორის სამხრეთით 66°33′44″-ზე (66.5622°). სამხრეთ პოლარული წრიდან სამხრეთით მდებარე უბანს ეწოდება ანტარქტიკა, მისგან ჩრდილოეთით მდებარეობს ზომიერი კლიმატის სამხრეთი სარტყელი. ანალოგიურ პარალელს ჩრდილოეთ ნახევარსფეროში ეწოდება ჩრდილოეთ პოლარული წრე.

სამხრეთ პოლარული წრე აღნიშნავს პოლარული დღისა და პოლარული ღამის უბნის ჩრდილოეთ საზღვარს. პოლარული წრიდან სამხრეთით ნებისმიერ წერტილში მზე მდებარეობს ჰორიზონტის ზემოთ 24 საათის განმავლობაში წელიწადში ერთხელ მაინც და არ ჩანს ჰორიზონტზე 24 საათის განმავლობაში წელიწადში ერთხელ მაინც. პოლარული წრის ზემოთ ეს მოვლენები, ბუნებრივია, წელიწადში თითოჯერ ხდება, დეკემბერსა და ივნისში შესაბამისად.

ანტარქტიკის კლიმატის სიმკაცრის გამო პოლარული წრის იქით მუდმივი მცხოვრებლები არ არიან — მთელი მოსახლეობა ანტარქტიდის სამეცნიერო სადგურებში მუშაობს.

## იხილეთ აგრეთვე 
* პოლარული წრე
* ჩრდილოეთ პოლარული წრე

კატეგორია:ანტარქტიკა
კატეგორია:განედი
ალ-მუთასიმი

**აბუ ისჰაკ მუჰამად იბნ ჰარუნ ალ-მუთასიმ ბილლაჰი** (არაბ. أبو إسحاق محمد المعتصم بالله‎‎; დ. 796 — გ. 5 იანვარი, 842) — აბასიანთა სახალიფოს მერვე ხალიფა. ჰარუნ არ-რაშიდის ვაჟი. სახალიფოს მართავდა 833 წელს მისი ნახევარძმის, ალ-მამუნის სიკვდილიდან 842 წელს გარდაცვალებამდე.

## ლიტერატურა
* 
* 

კატეგორია:აბასიანთა ხალიფები
კატეგორია:დაბადებული 796
კატეგორია:გარდაცვლილი  5 იანვარი
კატეგორია:გარდაცვლილი 842
კატეგორია:IX საუკუნის ხალიფები
AEG

**AEG** () — გერმანული კომპანია. სპეციალიზებული ელექტროენერგეტიკაში, მანქანათმშენებლობასა და საყოფაცხოვრებო ელექტრო ტექნიკის დარგში. დაარსდა ბერლინში 1887 წელს ემილ რატენაუს მიერ. კომპანიის შტაბ-ბინა მდებარეობს ფრანკფურტში. AEG ერთ-ერთი უმსხვილესი იარაღის მწარმოებლები კომპანია იყო პირველი მსოფლიო ომის დროს.
[მინი|200 პქ|[ემილ რატენაუ AEG-ს დამაარსებელი]]

## ქრონიკა
კომპანიამ 1887 წელს პირველი პროდუქტი ელექტრო ნათურა გამოუშვა, რომლის პატენტიც შეისყიდა ამერიკელი გამომგონებელი თომას ედისონისაგან. 1898 წელს კომპანიამ გამოუშვა პირველი ტრანსპორტირებადი საბურღი მოწყობილობა, დრელი. 1907 წელს AEG-ის სამხატვრო კონსულტანტად დაინიშნა პიტერ ბერენსი, რითაც იგი გახდა მსოფლიოში პირველი სამრეწველო დიზაინერი. AEG-მა 1938 წელს წარმოადგინა მისი პირველი ელმავალი ხოლო 1958 წელს შექმნა პირველი სრულად ავტომატიზირებული სარეცხი მანქანა LAVAMAT. 1976 წელს ბაზარზე წარადგინა პირველი სრულად ელექტრონული ღუმელი. კომპანიამ 1994 წელს გამოიყენა LCD საინფორმაციო სისტემები რკინიგზის სადგურებში, აეროპორტებსა და ავტობუსებში, თუმცა 1970 წლიდან იყენებდა ამ ტექნოლოგიებს. AEG 2004 წელს გაერთიანდა შვედური კომპანია Electrolux-ის ჯგუფში.

## სქოლიო
კატეგორია:გერმანიის კომპანიები
ალ-ვასიკი

**აბუ ჯაფარ ჰარუნ ალ-ვასიკ იბნ მუთასიმი** (დ. 17 ივლისი, 811 — გ. 10 აგვისტო, 847) — აბასიანთა სახალიფოს ხალიფა 842-847 წლებში. ალ-მუთასიმისა და ბერძენი მონა ქალი ქარატისის ვაჟი.

წყაროების მიხედვით, გარდაიცვალა თავაშვებული ცხოვრებით გამოწვეული დაავადებებით.

## ლიტერატურა 
* 
* 
* 

## სქოლიო
კატეგორია:აბასიანთა ხალიფები
კატეგორია:დაბადებული 17 ივლისი
კატეგორია:დაბადებული 811
კატეგორია:გარდაცვლილი  10 აგვისტო
კატეგორია:გარდაცვლილი 847
კატეგორია:IX საუკუნის ხალიფები
სენ-ჟერმენის ედიქტი

**სენ-ჟერმენის ედიქტი** () — საფრანგეთის მეფის შარლ IX-ის ედიქტი, გამოსცეს 1562 წლის 17 იანვარს. იგი არეგულირებდა ჰუგენოტების, საფრანგეთის რელიგიური უმცირესობის, სამართლებრივ სტატუსს. ამ ედიქტით საფრანგეთში საფუძველი ჩაეყარა რელიგიურ შემწყნარებლობას. 

XVI საუკუნის მეორე მესამედში საფრანგეთში აღინიშნა რეპრესიების განხორციელება ჰუგენოტების წინააღმდეგ. იგი დაიწყო 1534 წელს და თავის აპოგეას მიაღწია  ანრი II-ისა  (1547-1559 წწ.)  და მისი შვილის ფრანსუა II-ის (1559-1560 წწ.) მეფობის პერიოდში. ექსუანის ედიქტის მიხედვით (2 ივნისი, 1559 წ.) პროტესტანტები კანონგარეშედ გამოაცხადეს. 

ფრანსუა II-ის გარდაცვალების შემდეგ საფრანგეთის მმართველი წრეების პოზიცია შეიცვალა. ხელისუფლებაში მოვიდა ახალი მონარქის დედა ეკატერინე მედიჩი, რომელიც ცდილობდა ქვეყანაში სტაბილურობის დამყარებას ჰუგენოტებისა და კათოლიკეების შერიგების გზით. 1562 წელს ქალაქ სენ-ჟერმენში გამართულ სამეფო საბჭოზე მიიღეს ედიქტი. პარიზის პარლამენტმა მის რეგისტრაციაზე უარი განაცხადა. 

სენ-ჟერმენის ედიქტი მოქმედებდა XVI საუკუნის ბოლომდე. 1598 წელს მიღებული ნანტის ედიქტის მიხედვით კი ფრანგ ჰუგენოტებს რწმენის თავისუფლება მიენიჭათ. 

## რესურსები ინტერნეტში
* სენ-ჟერმენის ედიქტი  

კატეგორია:საფრანგეთის ისტორია
ვილფრიდ ბონი

**ვილფრიდ ბონი** (; დ. 10 დეკემბერი, 1988, ბინგერვილი) — კოტ-დ’ივუარელი ფეხბურთელი, „მანჩესტერ სიტისა“ და კოტ-დ’ივუარის ეროვნული საფეხბურთო ნაკრების წევრი. 2013 წელს გახდა ერედივიზიის ბომბარდირი და ნიდერლანდების წლის ფეხბურთელი. 2014 წელს ბონიმ „სუონსის“ მაისურით, ინგლისის პრემიერლიგაში ყველაზე მეტი - 20 გოლის გატანა შეძლო. 2015 წლის იანვარში „მანჩესტერ სიტის“ 25 მილიონი ფუნტად შეუერთდა.

## რესურსები ინტერნეტში
* Sparta Prague profile 
* 

კატეგორია:დაბადებული 1988
კატეგორია:კოტ-დ’ივუარელი ფეხბურთელები
კატეგორია:2014 წლის მსოფლიო საფეხბურთო ჩემპიონატის ფეხბურთელები
კატეგორია:პრაღის სპარტას ფეხბურთელები
კატეგორია:არნემის ვიტესის ფეხბურთელები
კატეგორია:სუონსი სიტის ფეხბურთელები
კატეგორია:სტოკ სიტის ფეხბურთელები
კატეგორია:მანჩესტერ სიტის ფეხბურთელები
კატეგორია:დაბადებული 10 დეკემბერი
კატეგორია:პრემიერ ლიგის ფეხბურთელები
კატეგორია:ცოცხალი ადამიანები
ოსკარის 87-ე დაჯილდოება

**ოსკარის 87-ე დაჯილდოების ცერემონია** — საუკეთესო ფილმებისა და კინოხელოვანების რიგით 87-ე დაჯილდოება კინემატოგრაფიულ ხელოვნებათა და მეცნიერებათა აკადემიის პრემიით. ცერემონია გაიმართა 2015 წლის 22 თებერვალს დოლბის თეატრში, ჰოლივუდში, ლოს-ანჯელესში და მასში მონაწილეობა მიიღო 2014 წელს გამოსულმა საუკეთესო ფილმებმა. ოსკარის დაჯილდოებას აშშ-ში გადასცემდა ABC. ცერემონიას პირველად უმასპინძლა ნილ პატრიკ ჰარისმა.

ცერემონიაზე აკადემიამ გასცა ჯილდოები 24 კატეგორიაში. ყველაზე მეტი, 9 ნომინაცია მიიღეს ფილმებმა *ადამიანი ჩიტი* და *სასტუმრო გრანდ ბუდაპეშტი*. მათვე მიიღეს ყველაზე მეტი ჯილდო (4-4). საუკეთესო ფილმად დასახელდა *ადამიანი ჩიტი*.

## ლაურეატები და ნომინანტები 
## სქოლიო 
კატეგორია:ოსკარის დაჯილდოების ცერემონიები
ESTCube-1

მინიატიურა|მარჯვნივ|ESTCube ორბიტაზე|300px

**ESTCube-1** — პირველი ესტონური და მსოფლიოში პირველი ხელოვნური თანამგზავრი, რომელიც იყენებს „ელექტრული იალქნის“ სისტემას. ESTCube-1 წარმოადგენს კუბის ფორმის მინითანამგზავრს, რომელიც CubeSat-ის ნანოტექნოლოგიური მეთოდით დამზადდა. მისი ზომებია: 0x10x11.35 სმ, მოცულობა 1 ლიტრი, ხოლო წონა 1,048 კგ. შემუშავდა ესტონელი სტუდენტების მიერ ტარტუს უნივერსიტეტში, თანამგზავრული პროგრამის ფარგლებში. ეს პროგრამა საგანმანათლებლო პროექტია, რომელშიც ჩართვა ესტონელ სტუდენტებსა და სკოლის მოსწავლეებს შეუძლიათ. 

2013 წლის 7 მაისს წარმატებით გავიდა ორბიტაზე Vega-ს რაკეტა-მატარებლით, საფრანგეთის გვიანას კოსმოდრომიდან „კურუ“ . 

პროექტის საერთო ღირებულება დაახლოებით 100 ათასი ევროა (70 ათასი ევრო მოხმარდა გაშვებას). პროექტი ევროკავშირის საგრანტო მხარდაჭერით განხორციელდა..

სურათი:ESTCube-1 tiim.JPG|სტუდენტთა ჯგუფი
სურათი:Estcube-1 2012-12-27.jpg 
სურათი:ESTCube-1 Assembly ET.png|სტრუქტურა 
სურათი:ESTCube-1 esitlus.jpg|ESTCube-1-ის გუნდი

## სქოლიო
## რესურსები ინტერნეტში
*ESTcube-1-ის საიტი 
*ტარტუს ობსერვატორიის საიტი
*ESTCube-1

### ვიდეოები 
* Erik, ESTCube-1 YouTube-ზე
* Estonian Student Satellite Program ESTCube-1 – Urmas Kvell – University of Tartu 
* Estonian Public Broadcasting – Eesti esimene satelliit alustab täna teekonda kosmosesadamasse 
* Estonian Public Broadcasting – Eesti esimene satelliit alustab täna teekonda kosmosesadamasse 

კატეგორია:კოსმოსური აპარატები
ალ-ჰადი

**აბუ მუჰამად მუსა იბნ მაჰდი ალ-ჰადი** (არაბ. أبو محمد موسى بن المهدي الهادي) (დ. 764  [ ჰიჯრით 147 ] — გ.  14 სექტემბერი,  786   [ ჰიჯრით 170  ]) — აბასიანთა სახალიფოს მეოთხე ხალიფა 785-786 წლებში, მამის, ალ-მაჰდის გარდაცვალებიდან სიკვდილამდე.

მამის მსგავსად, ალ-ჰადისაც ღია ურთიერთობა ჰქონდა სახალიფოს ხალხთან. მოქალაქეებს შეეძლოთ მას ბაღდადის სასახლეში მისამართად სწვეოდნენ. ზოგადად, ხალიფას მმართველობა წარმოადგენდა მისი აბასიანი წინამორბედების პროგრესული პოლიტიკის გაგრძელებას.

## ლიტერატურა
* Al-Tabari, volume XXX "The Abbasid Caliphate in Equilibrium," transl. C.E. Bosworth, SUNY, Albany, 1989
* Al-Masudi, The Meadows of Gold, The Abbasids, transl. Paul Lunde and Caroline Stone, Kegan Paul, London and New York, 1989

## სქოლიო
კატეგორია:აბასიანთა ხალიფები
კატეგორია:დაბადებული 764
კატეგორია:გარდაცვლილი 14 სექტემბერი
კატეგორია:გარდაცვლილი 786
კატეგორია:VIII საუკუნის ხალიფები
Apple Lisa

მინი|მარჯვნივ|280პქ|Apple Lisa

**Apple Lisa** — პერსონალური კომპიუტერი, რომელიც 1980-იან წლებში შექმნა კომპანია Apple-მა.

1980-იან წლებში ბევრი მაჩვენებლით MMacintosh-ზე უფრო განვითარებული (და გაცილებით უფრო ძვირი) სისტემა იყო. ამგვარად მასში, მაგალითად, რეალიზებული იყო დაცული მეხსიერება, კოოპერატიული მრავალფუნქციურობა, მთლიანობაში უფრო რთული ფაილების სისტემა, ჩამონტაჟებული სქრინსეივერი, მოწინავე კალკულატორი, 2 მბ-მდე ოპერატიული მეხსიერების მხარდაჭერა, ციფრული დამხმარე კლავიატურა, მონაცემთა დარღვევის საწინააღმდეგო დაცვის სისტემები (მაგალითად, როგორიცაა block sparing), ფაილთა არაფიზიკური სახელები (ერთნაირი სახელწოდების მქონე რამდენიმე დოკუმენტის ქონის შესაძლებლობა) და დისპლეის უფრო მაღალი გაფართოება. მაკინტოშზე ყველაფერი ეს მრავალი წლის შემდეგ რეალიზდა. მაგალითად, მეხსიერების დაცვითი სისტემა მხოლოდ Mac OS X-ში გამოჩნდა (2001 წელს). მიუხედავად ამისა, მაკინტოშს ჰქონდა უფრო სწრაფი პროცესორი Motorola 68K ტაქტური სიხშირით 7,89 მჰც და ჰქონდა ჩამონტაჟებული ხმის ქვესისტემა. Lisa-ს ოპერაციული სისტემა და მისი პროგრამები ძლიერ ტვირთავდნენ Motorola 68K-ის პროცესორს, რომლის ტაქტური სიხშირეც 5 მჰც იყო, რაც განსაკუთრებით იგრძნობოდა დიდი მოცულობის მქონე დოკუმენტების თვალიერებისას.

კომპიუტერს სახელი ეწოდა სტივ ჯობსის ქალიშვილის პატივსაცემად, რომელსაც იგი თავიდან არ აღიარებდა. მოგვიანებით მოიგონეს უაზრო ბეკრონიმი — , „პროგრამული უზრუნველყოფის ლოკალურად ინტეგრირებული სტრუქტურა“.

## რესურსები ინტერნეტში 
* Lisa-ს წარდგენა
* Lisa-ს სამუშაო პირობებში გამოყენება
* ინფორმაცია Lisa-ზე
*Apple Lisa-ს სიმულატორი

## სქოლიო
კატეგორია:პერსონალური კომპიუტერები
კატეგორია:Apple Inc.
კოგიოკუ

**იმპერატორი ქალი რეგენტი კოგიოკუ** () (დ. 594 — გ. 661) — იაპონიის 35-ე და 37-ე იმპერატორი  მემკვიდრეობის ტრადიციული წესის მიხედვით.  კოგიოკუ ქვეყანას 9 წელი მართავდა. 

კოგიოკუ იაპონიის ისტორიაში 8 იმპერატორი ქალიდან მეორე იყო.

## ტრადიციული ამბები
ტახტზე ასვლამდე მისი სახელი ტაკარა იყო. როგორც იმპერატორის მეუღლეს, მას ამეტოიო ტაკარა იკასი ჰიტარასიდ იხსენიებდნენ. 

პრინცესა ტაკარა იმპერატორ ბიდაცუს შვილთაშვილი იყო. ის მისი ბიძაშვილის, იმპერატორ ძიომეის მეუღლე გახდა. იმპერიული ქორწინების შედეგად დაიბადა 3 ბავშვი:
* პრინცი ნაკა ნო ოე (იმპერატორი ტენძი)
* პრინცი ოამა (იმპერატორი ტემუ)
* პრინცესა ჰასიჰიტო (იმპერატორ კოტოკუს მეუღლე)

კოგიოკუს პირველი მმართველობის დროს, სოგას კლანის ძალაუფლება გაიზარდა. იმპერატორს შვილი ნაკა ნო ოემ სახელმწიფო გადატრიალება მოაწყო და სოგა ნო ირუკა სასახლის წინ მოკლა. ამით შეძრწუნებულმა კოგიუკუმ ტახტზე უარი თქვა. 

როდესაც იმპერატორი კოტოკუ გარდაიცვალა ტახტზე კვლავ კოგიოკუ ავიდა, მაგრამ ამჯერად საიმეის სახელით. მისი მეორე მმართველობა 6 წელი გაგრძელდა და 67 წლის ასაკში გარდაიცვალა.

## იხილეთ აგრეთვე
* იაპონიის იმპერატორების სია

## ლიტერატურა
* William George Aston (1896). *Nihongi: Chronicles of Japan from the Earliest Times to A.D. 697.* London: Kegan Paul, Trench, Trubner. OCLC 448337491
* Delmer Brown and Ichirō Ishida, eds. (1979). *Gukanshō: The Future and the Past.* Berkeley: University of California Press. 10-ISBN 0-520-03460-0; 13-ISBN 978-0-520-03460-0; OCLC 251325323
* Basil Hall Chamberlain(1920). *The Kojiki.* Read before the Asiatic Society of Japan on 12 April, 10 May, and 21 June 1882; reprinted May 1919. OCLC 1882339
* Richard Ponsonby-Fane. (1959). *The Imperial House of Japan.* Kyoto: Ponsonby Memorial Society. OCLC 194887
* Titsingh, Isaac. (1834). *Nihon Odai Ichiran*; ou, *Annales des empereurs du Japon.*  Paris: Royal Asiatic Society, Oriental Translation Fund of Great Britain and Ireland. OCLC 5850691
* H. Paul Varley (1980). *Jinnō Shōtōki: A Chronicle of Gods and Sovereigns.* New York: Columbia University Press. 10-ISBN 0-231-04940-4; 13-ISBN 978-0-231-04940-5; OCLC 59145842

## სქოლიო
კატეგორია:იაპონიის იმპერატორები
კატეგორია:იაპონიის იმპერატორების მეუღლეები
კატეგორია:ქალი რეგენტები
კატეგორია:დაბადებული 594
კატეგორია:გარდაცვლილი 661
შესრულების გარანტია

**შესრულების გარანტია**, აგრეთვე ცნობილი როგორც ხელშეკრულების შესრულების საბანკო გარანტია, არის გარანტი კომპანიის - სადაზღვევო ორგანიზაციის ან საბანკო დაწესებულების მიერ გაცემული უზრუნველყოფის გარანტია, რომლის მიზანია უზრუნველყოს დამოუკიდებელი კონტრაქტორის (მიმწოდებლის) მიერ პროექტის დამაკმაყოფილებლად შესრულება.

სამუშაო, რომელიც საჭიროებს საავანსო ან შესრულების გარანტიას, როგორ წესი, ასევე საჭიროებს სატენდერო გარანტიას, რათა ამ სამუშაოს მოსაპოვებლად გაკეთდეს ბიჯი. როდესაც სამუშაო მიენიჭება ტენდერში გამარჯვებულს, საავანსო ან შესრულების გარანტია მოითხოვება სამუშაოს შესრულების უზრუნველსაყოფად.

მაგალითად, კონტრაქტორს შეიძლება მოეთხოვოს შესრულების გარანტიის მოპოვება კლიენტის სასარგებლოდ, რომელსაც კონტრაქტორი უშენებს ნაგებობას. თუ კონტრაქტორი ვერ ააშენებს ნაგებობას კონტრაქტით] განსაზღვრული სპეციფიკაციების მიხედვით (უმეტესად, კონტრაქტორის გაკოტრების გამო), მაშინ კლიენტს გარანტირებული აქვს კომპენსაცია თავისი ფულადი დანაკარგისთვის შესრულების გარანტიით განსაზღვრული თანხის ფარგლებში.

შესრულების გარანტიები ხშირად გამოიყენება უძრავი ქონების მშენებლობასა და დეველოპმენტში, სადაც მესაკუთრემ ან ინვესტორმა შეიძლება დეველოპერისგან მოითხოვოს, რომ მშენებლებმა ან პროექტის მმართველებმა იქონიონ ამგვარი გარანტიები, რათა უზრუნველყოფილ იქნეს შესასრულებელი სამუშაოს ღირებულების შენარჩუნება გაუთვალისწინებელი ვითარებაში (როგორიცაა, მაგალითად, კონტრაქტორის გადახდისუუნარობა). შესრულების გარანტია შეიძლება მოთხოვილ იქნეს სხვა მსხვილ კონტრაქტებშიც. ასევე, მაგალითად, შესრულების გარანტია შეიძლება გამოყენებულ იქნეს სასაქონლო კონტრაქტების შემთხვევაშიც, როდესაც გამყიდველს მოეთხოვება გარანტია, რათა შემსყიდველი დარწმუნდეს, რომ თუ მას შესყიდული საქონელი რაიმე მიზეზით ფაქტობრივად არ მიეწოდა, შემსყიდველი გაღებული ხარჯების კომპენსაციას მაინც მიიღებს.

ამერიკის შეერთებულ შტატებში, მილერის აქტის, 1932 თანახმად, ფედერალური მთავრობის მიერ გაცემული ყველა სამშენებლო კონტრაქტი უზრუნველყოფილ უნდა იქნეს  შესრულებისა და საავანსო გარანტიებით. შტატებში მოქმედებს ე.წ. “მილერის მცირე აქტი”, რომელიც ითხოვს შესრულებისა და საავანსო გარანტიებს შტატის მიერ დაფინანსებულ პროექტებშიც.

შესრულების გარანტიის საფასური. გარანტი კომპანიები გარანტიის საფასურის (პრემიის) განსაზღვრისას, როგორც წესი, იყენებენ სამ პირდაპირ აქტუარულ კრიტერიუმს: 1) გარანტიის სახე; 2) საგარანტიო თანხის მოცულობა; 3) კონტრაქტორის ისტორია/რისკები.

შესრულების გარანტიები არსებობს დაახლოებით ჩვ.წ.აღ.-მდე 2,750 წლიდან, ხოლო რომაელებმა უზრუნველყოფის სამართალი განავითარეს დაახლოებით ჩვ.წ.აღ.-ით 150 წელს, რომლის პრინციპები დღემდე გამოიყენება.

## რეფერენსი
## რესურსები ინტერნეტში
*Surety Information Office – An association dedicated to suretyship in the United States
*National Association of Surety Bond Producers – NASBP is the association of and resource for surety bond producers.
*http://suretysolutionsllc.com/Blog/entryid/16/how-much-does-a-surety-bond-cost.aspx  - How much does a Surety Bond Cost? (www.suretysolutionsllc.com)

კატეგორია:გარანტია (ფინანსები)
მონტე-კარლოს ავტორბოლა

[მინი|მარჯვნივ|[მარკუს გრონჰოლმი მონტე-კარლოს ავტორბოლაზე 2004 წელს]]
**მონტე-კარლოს ავტორბოლა** () — ავტორბოლა, რომელიც მოაწყო მონაკოს საავტომობილო კლუბმა (რომელიც აგრეთვე ორგანიზებას უწევს ფორმულა-1-ის მონაკოს გრან-პრის). ეტაპი მიმდინარეობს ფრანგული რივიერას გასწვრივ, მონაკოს სამთავროსა და საფრანგეთის სამხრეთ-აღმოსავლეთში. 1911 წელს მთავარ ალბერ I-ის მიერ ავტორბოლის შექმნის დღიდან ეს რთული ეტაპი ითვლება მანქანათმშენებლობის ინოვაციების პოლიგონად. ამ რალიში გამარჯვებას ავტომწარმოებლისთვის დიდებია და პატივი მოაქვს. 1973 წლიდან 2008 წლამდე მონტე-კარლოს ავტორბოლა იყო რალის მსოფლიო ჩემპიონატის ეტაპი. 2009 წლიდან შედის Internacional Rally Chalenge-ის (IRC) კალენდარში.

## რესურსები ინტერნეტში 
*მონაკოს საავტომობილო კლუბი   

კატეგორია:ავტორბოლა
250 საუკეთესო ფილმი IMDb-ის ვერსიით

[მინი|მარჯვნივ|300პქ|ფილმების განაწილება ტოპ-250-ში წარმოების წლის მიხედვით ([2011 წლის 1 მარტის მონაცემები)]]
**250 საუკეთესო ფილმი IMDb-ის ვერსიით** () — მსოფლიოს საუკეთესო მხატვრული ფილმების სია, რომელიც იქმნება საიტ IMDb-ის დარეგისტრირებული მომხმარებლების მიერ ფილმებისთვის დაწერილი შეფასებების საფუძველზე. მთავარი საყოველთაო სიის გარდა IMDb-ზე იქმნება ცალკეული რეიტინგები ჟანრების, ათწლეულების, მომხმარებელთა ასაკისა და სქესის მიხედვით. არსებობს აგრეთვე სია „100 ყველაზე ცუდი ფილმისა IMDb-ის ვერსიით“.

## დათვლის მექანიზმი 
ფილმების რეიტინგის გამოთვლა ხდება ბაიესის შეფასების საფუძველზე () შემდეგი ფორმულის მიხედვით:
: W = {RV + CM\over V+M}\ 
სადაც:
: **W** — საბოლოო რეიტინგი;
: **V** — ხმათა რაოდენობა;
: **M** — რეიტინგში შესასვლელად საჭირო ხმათა მინიმალური რაოდენობა (2014 წლის დეკემბრისთვის M = 25 000);
: **R** — ფილმის საშუალო შეფასება (ათბალიანი შკალით);
: **C** — საშუალო შეფასება ყველა ფილმს შორის (2014 წლის დეკემბრისთვის C = 7,0).

ამასთანავე ითვლება მხოლოდ საიტ IMDb-ის დარეგისტრირებული მომხამრებლების ხმები. ხმის მიცემა მიმდინარეობს *მუდმივად*.

## 2015 წლის 8 იანვრის მდგომარეობა 
## რეჟისორების მიხედვით 
ყველაზე ხშირად სიაში გვხვდება შემდეგი რეჟისორების ფილმები:
* ალფრედ ჰიჩკოკი — 9 ფილმი
* სტენლი კუბრიკი, კრისტოფერ ნოლანი, მარტინ სკორსეზე — 7 ფილმი
* ჰაიაო მიაძაკი, სტივენ სპილბერგი, ბილი უაილდერი — 6 ფილმი
* აკირა კუროსავა, სერჯო ლეონე, კვენტინ ტარანტინო, ჩარლზ ჩაპლინი — 5 ფილმი
* ინგმარ ბერგმანი — 4 ფილმი

## რესურსები ინტერნეტში 
* 
* FAQ 
* 100 ყველაზე ცუდი ფილმი IMDb-ის ვერსიით 
* საიტი IMDB-ის ტოპ-250-ის შესახებ: რეიტინგების კოლექცია 1996 წლიდან, სტატისტიკა, გრაფიკები 

## სქოლიო
კატეგორია:კინემატოგრაფიული რეიტინგები
კატეგორია:ფილმების სიები
კაპაიის რაიონი

**კაპაიის რაიონი** () — რაიონი პერუში, აპურიმაკის რეგიონის აიმარაესის პროვინციაში. მდებარეობს ზღვის დონიდან 3290 მეტრზე. 2007 წლის მონაცემებით, მოსახლეობა 729 ადამიანს შეადგენდა, სიმჭიდროვე 9,38 ადამიანი კმ²-ზე. ფართობი 77,75 კმ²-ია.

## იხილეთ აგრეთვე
* პერუს რაიონები

## რესურსები ინტერნეტში
* *2007 წლის აღწერის მონაცემები* 
* პერუს სტატისტიკისა და ინფორმაციის ეროვნული ინსტიტუტი 

კატეგორია:აპურიმაკის რეგიონის რაიონები
კატეგორია:აიმარაესის პროვინციის რაიონები
Gong (ჯგუფი)

**Gong** — ფრანგულ-ბრიტანული როკ-ჯგუფი, ჩამოყალიბებული ავსტრალიელ დეივიდ ალენის მიერ. ჩამოყალიბების პერიოდიდან მოყოლებული, ასრულებს რთულ კომპოზიციებს პროგრესული, ფსიქოდელიური, სპეის, და ექსპერიმენტული როკის, ისევე, როგორც ჯაზ-ფიუჟენის ელემენტებით.

დეივიდ ალენის შემადგენლობას ჩაწერილი აქვს 12 ძირითადი სტუდიური ალბომი, თუმცა აგრეთვე არსებობს პარალელური პროექტი Mother Gong, 11 სტუდიური ალბომით. პროექტი Pierre Moerlen's Gong არის 10 სტუდიური ალბომის შემქმნელი. პროექტებმა New York Gong და Gongmaison თითო სტუდიური ალბომი ჩაწერეს.

## დისკოგრაფია
### Gong (დეივიდ ალენი)
*1970: *Magick Brother* (BYG Actuel,Charly)
*1971: *Camembert Electrique* (BYG Actuel)
*1971: *Continental Circus*
*1973: *Flying Teapot*
*1973: ''Angel's Egg*
*1974: *You*
*1976: *Shamal*
*1992: *Shapeshifter*
*2000: *Zero to Infinity*
*2004: *Acid Motherhood*
*2009: *2032*
*2014: *I See You*

### Mother Gong
*1979: *Fairy Tales*
*1981: *Robot Woman*
*1982: *Robot Woman 2*
*1986: *Robot Woman 3*
*1988: *Fish in the Sky*
*1990: *The Owl and the Tree* (დეივიდ ალენთან ერთად)
*1991: *Wild Child*
*1993: *She Made the World Magenta*
*1994: *Eye*
*1994: *Tree in Fish*
*2005: *I Am Your Egg''

### Pierre Moerlen's Gong
* 1976: *Gazeuse!* (აშშ-ში - *Expresso*) (გამოიცა Gong-ის სახელით)
* 1978: *Expresso II* (გამოიცა Gong-ის სახელით)
* 1979: *Downwind*
* 1979: *Time is the Key*
* 1980: ''Pierre Moerlen's Gong Live*
* 1980: *Leave It Open*
* 1986: *Breakthrough*
* 1988: *Second Wind*
* 1998: *Full Circle Live '88*
* 2004: *Pentanine*

### New York Gong
*1980: *About Time*

### Gongmaison
*1989: *Gongmaison*

### საკონცერტო ალბომები
*1971: *Glastonbury Fayre* (პირველი მხარე სამფირფიტიან ალბომში)
*1973: *Greasy Truckers Live at Dingwalls Dance Hall*
*1977: *Gong est Mort, Vive Gong* (საფრანგეთი)
*1977: *Gong Live Etc* (გაერთიანებული სამეფო)
*1977: *Floating Anarchy Live* (Planet Gong)
*1990: *Live at Sheffield '74*
*1990: *Live au Bataclan 1973*
*1992: *Live 1991* (Mother Gong)
*1993: *Live on T.V. 1990*
*1995: *25th Birthday Party*
*1995: *Live Floating Anarchy 1991*
*1996: *The Peel Sessions 1971–1974*
*2000: *Live 2 Infinitea*
*2002: *Glastonbury 1971*
*2005: *Glastonbury '79–'81* (Mother Gong)
*2005: *Live in Sherwood Forest '75*
*2006: *Acid Mothers Gong Live Tokyo* (Acid Mothers Gong)
*2007: *Mothergong O Amsterdam* (Mother Gong)
*2009: *Live in Brazil: 20 November 2007*

### კომპილაციები
*1987: *Wingful of Eyes*
*1989: *The Mystery and History of Planet Gong*
*1995: *The Best of Gong*
*1997: *The Very Best of Gong*
*1998: *Best of Mother Gong*
*2003: *The World of Daevid Allen and Gong* (3 დისკიანი კომპილაცია)

### სხვა ჩანაწერები
*1971: *Obsolete* (ფრანგი მომღერალი დაშილ ჰედაია)
*1978: *The Book of AM'' (პროდიუსერი - დეივიდ ალენი, Mother Gong-ის მუსიკოსები)

## რესურსები ინტერნეტში
* ოფიციალური საიტი
* The Archive – საარქივო ფოტოსურათები
* Gong  საიტზე calyx.perso.neuf.fr 
* "Not Just Another Gong Website"  – ვრცელი დისკოგრაფია

კატეგორია:1967 წელს ჩამოყალიბებული ჯგუფები
კატეგორია:Virgin Records-ის შემსრულებლები
კატეგორია:ბრიტანული პროგრესული როკ-ჯგუფები
კატეგორია:ფრანგული პროგრესული როკ-ჯგუფები
ნური

მინიატიურა|ჯებელ ბარკალისა და ნურის რუკა

**ნური** — ადგილი თანამედროვე სუდანში, ნილოსის სამხრეთ–აღმოსავლეთ ნაწილში. ახლოსაა პირამიდები, რომლებიც ოდესღაც ნუბიის მეფეს ეკუთვნოდა. ნური სამანიდან დაახლოებით 15, ხოლო ჯებელ ბარკალიდან 10 კილომეტრითაა დაშორებული. აქ აღმოჩენილი ყოველი რელიკვია ძველ ქალაქ ნაპატას ეკუთვნის, რომელიც ნუბიის სამეფოს პირველი დედაქალაქი იყო.

მეფე ტახარკა იყო მფლობელი ნურისთან ახლოს მდებარე ყველაზე ძველი პირამიდისა, რომლის ფართობი 51.75 მ², ხოლო სიმაღლე 40–50 მეტრია.  მისი მემკვიდრე ტანუტამონი და მას შემდეგ ყოველი მომდევო ნუბიის მეფე ნასტასენამდე (დაახლოებით ძვ.წ. 330) თავიანთ ცოლებიანად  ელ–კურუში არიან დამარხულნი. ნურისთან მდებარე პირამიდები ზოგადად უფრო პატარაა და ხშირად უფრო მძიმედ დაზიანებული, ვიდრე ეგვიპტისა, მაგრამ მათი დიდი ნაწილი ჯერ კიდევ ინახავს ისეთ უმნიშვნელოვანეს ნივთებს, როგორიცაა დასაკრძალი აღჭურვილობა, რომელიც ქუშის სამეფოს მმართველებს ეკუთვნოდათ და თავადაც აქ განისვენებენ. ქრისტიანული ეპოქის დროს აქ ეკლესია აღიმართა, რომლის მშენებლობაზეც გამოიყენეს ქვები, რომლებიც ოდესღაც პირამიდების კედლებს ავსებდა.

ეს პირამიდები სისტემატურად ჯორჯ რაიზნერმა გამოიკვლია.

ნურის პირამიდები გებელ ბარკალის რაიონში მდებარე რამდენიმე ნაგებობასთან ერთად 2003 წლიდან იუნესკოს მსოფლიო მემკვიდრეობის ძეგლების სიაშია შესული.

## ნურის სამარხები
მინიატიურა|პირამიდების ხედი

მინიატიურა|პირამიდებს შორის მოსიარულე მამაკაცი

ქუშის სამეფო ოჯახის წევრები ნურის სასაფლაოზე და ელ–კურუში არიან დამარხულნი.

ნურის პირამიდები ორ განცალკავებით მგდარ პლატოზეა აშენებული. სასაფლაოს უმაღლესი წერტილი ტახარკას პირამიდას უკავია დასავლეთ პლატოზე. დანარჩენი მეფეების პირამიდები აღმოსავლეთ პლატოზეა განლაგებული, ხოლო სამეფო ოჯახიდან წამომავალი ქალების პირამიდები კი – დასავლეთ პლატოზე, ტახარკას პირამიდის ახლოს. ეს პირამიდები სამ ჯგუფად იყოფა: (1) პირამიდები, რომლებიც განლაგებულნი არიან ტახარკას პირამიდის სამხრეთ–დასავლეთით; (2) პირამიდები, რომლებიც ტახარკას პირამიდის ჩრდილოეთით მდებარეობენ და განლაგებულნი არიან ორ პარალელურ რიგად; (3) პატარა სამარხები, რომლებიც უფრო ჩრდილოეთით არიან განთავსებულნი. 

მეფეების დედები დამარხულნი არიან პირველი სახის პირამიდებში, მაგრამ ეს ადგილი სპეციალურად არ გამოიყენებოდა მეფეების დედების დასაკრძალად. უმეტესი მეფის ცოლი მეორე ჯგუფის პირამიდებში, ტახარკას პირამიდის ჩრდილოეთით განისვენებს. ხოლო რაც შეხება მესამე ჯგუფის სამარხებს, რადგან ისინი ძალიან პატარა ზომისა იყო, შესაძლებელია, ისინი დაბალი რანგის წარმომადგენლების ცოლებისთვის ყოფილიყო განკუთვნილი.

## რესურსები ინტერნეტში
*ნურის პირამიდები 

კატეგორია:სუდანის არქეოლოგიური ძეგლები
კატეგორია:ეგვიპტის ოცდამეხუთე დინასტია
კატეგორია:სუდანის ისტორია
Google Glass

**Google Glass** — პორტატული ტექნოლოგია თავზე დამაგრებული ეკრანით (OHMD). მისი შემქმნელია Google, რომლის მიზანი იყო ფართო ბაზარზე გათვლილი ყველგან მყოფი კომპიუტერის შემუშავება. ადამიანს, რომელიც ტექნიკას თან ატარებს, შეუძლია მოწყობილობისთვის ხმოვანი ბრძანებების გაცემით ინტერნეტთან დაკავშირება. Google-მა მოწყობილობის "Glass-ის შემსწავლელების" კატეგორიისთვის გაყიდვა 2013 წლის 15 აპრილს დაიწყო. კამპანია შეზღუდული პერიოდის განმავლობაში გრძელდებოდა. მოწყობილობა 1.500 აშშ დოლარი ღირდა. 2014 წლის 15 მაისს იგი საჯაროდ ხელმისაწვდომი გახდა, იგივე ფასით.    

Google მომხმარებელს 225 აშშ დოლარის ფასად ცალკე სთავაზობს ოთხი სხვადასხვა ჩარჩოს არჩევანს, რომელიც უფასოა მოწყობილობის მთლიანად შეძენის შემთხვევაში. ამ შემთხვევაში აუცილებელია შუშის ერთი ჩარჩოდან მეორეში გადატანისას მცირე ხრახნის მოხსნა. ჩარჩოს დამატებითი დიზაინების შემუშავება მოხდა იტალიური კომპანია Luxottica-ს მეშვეობით, რომელიც ფლობს Ray-Ban-ს, Oakley-ს და სხვა ბრენდებს.

2015 წლის 15 იანვარს Google-მა გამოაცხადა, რომ მიმდინარე ფორმით Google Glass-ის წარმოებას აჩერებდა, მაგრამ განაგრძობდა მის შემუშავებას. 

## რესურსები ინტერნეტში
* – ოფიციალური საიტი
* – აპლიკაციების სრული სია

## სქოლიო
კატეგორია:Google
კატეგორია:Android-ის მოწყობილობები
კატეგორია:დამატებული რეალობა
კატეგორია:2013 წელს წარდგენილი პროდუქცია
The Basement Tapes

***The Basement Tapes*** — ამერიკელი მომღერლის და სიმღერების ავტორის ბობ დილანის და ჯგუფ The Band-ის ალბომი. გამოვიდა 1975 წლის 26 ივნისს, ლეიბლზე Columbia Records. იგი არის დილანის მეთექვსმეტე სტუდიური ალბომი. მასში შეტანილი სიმღერები ჩაწერილია 1967 წელს, ალბომის გამოცემამდე რვა წლით ადრე, ვუდსტოკში (ნიუ-იორკი), სადაც დილანი და The Band ცხოვრობდნენ. ოფიციალურ გამოცემამდე ჩანაწერი ბუტლეგური სახითაც ვრცელდებოდა.

## სიმღერების სია
## სქოლიო 
კატეგორია:ბობ დილანის ალბომები
კატეგორია:1975 წლის ალბომები
კატეგორია:Columbia Records-ის ალბომები
კატეგორია:The Band-ის ალბომები
კატეგორია:ალბომები ბობ დილანის პროდიუსერობით
კატეგორია:ალბომები გართ ჰადსონის პროდიუსერობით
კატეგორია:ალბომები ლევონ ჰელმის პროდიუსერობით
კატეგორია:ალბომები რიჩარდ მანუელის პროდიუსერობით
კატეგორია:ალბომები რიკ დანკოს პროდიუსერობით
კატეგორია:ალბომები რობი რობერტსონის პროდიუსერობით
The Sensual World

***The Sensual World*** — ინგლისელი მომღერალ კეიტ ბუშის მეექვსე სტუდიური ალბომი. იგი გამოვიდა 1989 წლის ოქტომბერში და ბრიტანეთის ალბომების ჩარტში მე-2 პოზიციამდე ავიდა. 300.000 გაყიდული ასლისთვის ბრიტანეთსი ბრიტანეთის ფონოგრამების მწარმოებლების ასოციაცია-ისგან მას პლატინის სტატუსი მიენიჭა, ხოლო აშშ-ში RIAA-ის მიერ - ოქრო.

## სიმღერების სია
## ჩარტები
### ყოველკვირეული ჩარტები
### წლის საბოლოო ჩარტები
### სერტიფიცირებები და გაყიდვები
## სქოლიო
კატეგორია:კეიტ ბუშის ალბომები
კატეგორია:1989 წლის ალბომები
კატეგორია:EMI Records-ის ალბომები
ღამის ქვეწარმავალი

**ღამის ქვეწარმავალი** () — 2014 წლის ამერიკული ნეო-ნუარის ჟანრის თრილერი. დაფუძნებულია ჯილიან ფლინის ამავე სახელწოდების რომანზე. ფილმის მთავარი გმირია ლუი ბლუმი, რომელიც ღამის ლოს-ანჯელესში კრიმინალურ შემტხვევებზე ნადირობს და ვიდეოებს იღებს მათ ტელევიზიებზე მიყიდვის მიზნით.

## რესურსები ინტერნეტში 
* 
* 
* 
* 
* 

კატეგორია:ამერიკული ფილმები
კატეგორია:ინგლისურენოვანი ფილმები
კატეგორია:2014 წლის ფილმები
კატეგორია:ნეო-ნუარის ჟანრის ფილმები
ამნისტია

**ამნისტია** ( — დავიწყება, პატიება) — სახელმწიფო ხელისუფლების ორგანოს აქტი, რომელიც დამნაშავეს მთლიანად ან ნაწილობრივ ათავისუფლებს პასუხისმგებლობისგან, გათავისუფლების შერეული სახე. ამნისტიის მეშვეობით სისხლის სამართლის პროცესის ნებისმიერ სტადიაზე შესაძლებელია მსჯავრდებულის გათავისუფლება როგორც სისხლისსამართლებრივი პასუხისმგებლობისგან, ისე სასჯელისგან, ანდა მისთვის დანიშნული სასჯელის შემცირება, ან შეცვლა უფრო მსუბუქი სასჯელით. ამნისტიის აქტით სასჯელმოხდილს შეიძლება მოეხსნას ნასამართლობაც. ამნისტია შესაძლოა იყოს ზოგადი და კერძო. კერძო ამნისტია იგივეა, რაც შეწყალება. ზოგადი ამნისტია ეხება არა კონკრეტულ ადამიანს, არამედ გარკვეული კატეგორიის დამნაშავეებს საერთოდ. ამნისტია ვრცელდება მის გამოცემამდე ჩადენილ ქმედებებზე.

საქართველოში ამნისტიას აცხადებს საქართველოს პარლამენტი ინდივიდუალურად განუსაზღვრელ პირთა მიმართ, ან საქართველოს პრეზიდენტი განსაზღვრულ პირთა მიმართ. ამნისტია შეიძლება იყოს საერთო (მთლიანი) ან ნაწილობრივი.

## ლიტერატურა
## რესურსები ინტერნეტში 
* „ამნისტია“ სამოქალაქო ენციკლოპედიურ ლექსიკონში

კატეგორია:სისხლის სამართალი
სუდანის რეგიონის ისლამიზაცია

მინი|თანამედროვე აფრიკის რელიგიური სურათი
**სუდანის რეგიონის ისლამიზაცია** — ისტორიული პერიოდი, რომელიც მიმდინარეობდა დაახლოებით VIII–XVI საუკუნეებში. პროცესი მიმდინარეობდა საჰელის სამეფოებში სოციალური, რელიგიური და სამხედრო კონფლიქტების ფონზე. VIII საუკუნეში მაღრიბის დაპყრობის შემდეგ მუსლიმი არაბები სუბსაჰარულ აფრიკაში შეიჭრნენ. თავდაპირველად დაიპყრეს ნუბია ნილოსის გაყოლებით, შემდეგ საჰარა და დასავლეთი აფრიკა.

ისლამიზაცია იყო თანდათანობითი პროცესი რომელიც, მთელი შუა საუკუნეების განმავლობაში გრძელდებოდა. ნუბიური სახელმწიფოები VII საუკუნიდან წნეხის ქვეშ იყვნენ, თუმცა მათ ქრისტიანობა რამდენიმე საუკუნე შენარჩუნეს. მაკურიის სამეფო და ძველი დონგოლა XIV საუკუნის დასაწყისში დაეცნენ. მალის იმპერიამ ისლამი 1324 წელს მუსა I–ის ჰაჯიში პილიგრიმობის შემდეგ მიიღო. ტომბუქტუ გახდა საჰარის სამხრეთით მდებარე მნიშვნელოვანი ისლამური ცენტრი. ალვა ნუბიის ბოლო ქრისტიანული სამეფო ფუნჯებმა 1504 წელს გაანადგურეს.

შედეგად დღეისთვის სუდანის რეგიონის უმეტესი სახელმწიფოები მუსლიმანური გახდა, რომლის მიზეზი მუსლიმური სუდანისგან ქრისტიანული სამხრეთ სუდანის გამოყოფაა. ასევე ხდება კონფლიქტები არაბულ და არაარაბულ ეთნიკურ ჯგუფებს შორის, როგორიცაა: დარფურის კონფლიქტი და ტუარეგების ამბოხება.

## იხილეთ აგრეთვე 
* სუდანის ისტორია
* სენარის სასულთნო

## რესურსები ინტერნეტში 
* Trade and the Spread of Islam in Africa

კატეგორია:სუდანის ისტორია
ანრი მუო

მინი|მარჯვნივ|ანრი მუო
**ანრი მუო** (, დ. 15 მაისი, 1826, მონბელიარი, საფრანგეთი — გ. 10 ნოემბერი, 1861, ნაფანი, ლაოსი) —  ფრანგი  ბუნებისმეტყველი და მოგზაური. ყველაზე მეტად ცნობილია იმით, რომ ევროპისთვის „აღმოაჩინა“ და დასავლეთი პოპულარიზაცია გაუწია კხმერულ სატაძრო კომპლექს ანგკორ ვატს.

არსებობს გავრცელებული ვერსია იმის შესახებ, რომ ანრი მუომ ჯუნგლებში მიტოვებული ძველი ქალაქი იპოვა, მაგრამ ეს მხოლოდ ლამაზი ლეგენდაა. ანგკორ-ვატი არასდროს ყოფილა ბოლომდე მიტოვებული, მასში ყოველთვის ცხოვრობდნენ და ცხოვრობენ ბერები. თვითონ მუო საკუთარ ჩანაწერებში ამბობდა, რომ მის მოსვლამდე ხუთი წლით ადრე ანგკორ-ვატში სხვა ევროპელი მკვლევრები იყვნენ, მათ შორის ფრანგი მისიონერი შარლ-ემილ ბუიევო, რომელმაც თავისი ნაშრომი 1857 წელს გამოაქვეყნა: „მოგზაურობა ინდოჩინეთში 1848–1856“, „ანამი და კამბოჯა“.

1858 წელს ანრი მუომ ბანგკოკიდან ოთხჯერ იმოგზაურა სიამში, კამბოჯასა და ლაოსში.1860 წლის იანვარში მან მიაღწია სატაძრო კომპლექს ანგკორ-ვატს. მან ეს ვიზიტი აღწერა, დატოვა დაწვრილებითი ჩანაწერები სამკვირიანი მოღვაწეობის შესახებ და ჩანახატები, რომლებიც მისი სიკვდილის შემდეგ გამოცემულ წიგნში შევიდა.

ანრი მუო 1861 წელს გარდაიცვალა მალარიისგან, ლაოსში თავისი მეოთხე ექსპედიციის დროს. დაკრძალეს იქვე, დედაქალაქ ლუანგპრაბანგის მახლობლად. მისი საფლავის ადგილმდებარეობა ახლაც ცნობილია.

## თხზულებები 
* ''Voyage dans les royaumes de Siam, de Cambodge, de Laos et&nbsp;autres parties centrales de&nbsp;l'Indochine (1858-1861)'' par feu Henri Mouhot, naturaliste francais&nbsp;//&nbsp;Le&nbsp;Tour du&nbsp;Monde, Париж, 8, 2°&nbsp;semestre 1863: &nbsp;219-352 +&nbsp;2&nbsp;cartes. [http://aefek.free.fr/iso_album/mouhot.pdf ]

## ლიტერატურა 
* Henri Mouhot's diary; travels in the central parts of Siam, Cambodia and Laos during the years 1858-61.
* Bryson, 2003, A Short History of Nearly Everything, chap. 6, ISBN 0-552-15174-2
* Petrotchenko, Michel (2011), Focusing on the Angkor Temples: The Guidebook, 383 pages, Amarin Printing and Publishing, 2nd edition, ISBN 978 616 305 096 0

## რესურსები ინტერნეტში
* მოკლე ბიოგრაფია
* ანრი მუო

კატეგორია:დაბადებული  15 მაისი
კატეგორია:დაბადებული 1826
კატეგორია:გარდაცვლილი 10 ნოემბერი
კატეგორია:გარდაცვლილი 1861
კატეგორია:კამბოჯის ისტორია
კატეგორია:ფრანგი მოგზაურები
კიმ კე გვანი

**კიმ კე გვანი** (; დ. 6 ივლისი, 1943, კუმოიამა, კორეა, იაპონიის იმპერია) — კორეის სახალხო დემოკრატიული რესპუბლიკის საგარეო საქმეთა მინისტრის პირველი მოადგილე. ჩრდილოეთ კორეის სახელით აწარმოებს ბირთვული იარაღის პროგრამის ყველა საკვანძო მოლაპარაკებას.

2010 წლის დეკემბერში კიმ კე გვანმა ჩრდილოეთ კორეაში მოიწვია ნიუ-მექსიკოს შტატის (აშშ) გუბერნატორი ბილ რიჩარდსონი, რათა განეხილათ კუნძულ იეპიენდოს დაბობმვის შემდეგ, ნოემბერში კორეის ნახევარკუნძულზე კონფლიქტის ეგზალტაციასთან დაკავშირებული საკითხები. 19 დეკემბერს რიჩარდსონმა განაცხადა, რომ ჩრდილოეთკორეელ პოლიტიკოსთან მოლაპარაკებებში „ძალიან დაძაბული სიტუაციის“ განსამუხტად „გარკვეულ პროგრესს მიაღწია“.

## სქოლიო
კატეგორია:დაბადებული 1943
კატეგორია:ჩრდილოეთ კორეის პოლიტიკოსები
კატეგორია:დაბადებული 6 ივლისი
კატეგორია:ცოცხალი ადამიანები
ტინტაის რაიონი

**ტინტაის რაიონი** () — რაიონი პერუში, აპურიმაკის რეგიონის აიმარაესის პროვინციაში. მდებარეობს ზღვის დონიდან 2772 მეტრზე. 2007 წლის მონაცემებით, მოსახლეობა 3 052 ადამიანს შეადგენდა, სიმჭიდროვე 22,35 ადამიანი კმ²-ზე. ფართობი 136,58 კმ²-ია.

## იხილეთ აგრეთვე
* პერუს რაიონები

## რესურსები ინტერნეტში
* *2007 წლის აღწერის მონაცემები* 
* პერუს სტატისტიკისა და ინფორმაციის ეროვნული ინსტიტუტი 

კატეგორია:აპურიმაკის რეგიონის რაიონები
კატეგორია:აიმარაესის პროვინციის რაიონები
უკრაინის სახალხო რესპუბლიკა

**უკრაინის სახალხო რესპუბლიკა**, ***უსრ*** () — ავტონომიური უკრაინის (რომელიც რუსეთის რესპუბლიკის შემადგენლობაში წარმოიქმნა 1917 წლის 23 ივნისს) სახელწოდება (1917 წლის 20 ნოემბრიდან); 1918 წლის 22 იანვარს უსრ-ის ხელმძღვანელობის მიერ დამოუკიდებლობის გამოცხადების შემდეგ — სახელმწიფო. 1919 წლის 22 იანვრიდან უსრ და დასავლეთ უკრაინის სახალხო რესპუბლიკა (დუსრ), რომელიც მოიცავდა ყოფილი ავსტრო-უნგრეთის მიწებს, ფორმალურად გაერთიანდა. ფაქტობრივად შეწყვიტა არსებობა 1920 წელს წითელი არმიის საზაფხულო იერიშის დროს. 1921 წელს რიგის სამშვიდობო ხელშეკრულებით რესპუბლიკის ტერიტორია გაინაწილეს პოლონეთის მეორე რესპუბლიკამ და უკრაინის საბჭოთა სოციალისტურმა რესპუბლიკამ (უსსრ).

## ლიტერატურა 
* 
* 

## რესურსები ინტერნეტში 
* ვის ეკუთვნოდა ბრესტი 1918 წელს? დიმიტრი კისელი, სტანისლავ კორშუნოვი „ბრესტის გაზეთი“

კატეგორია:უკრაინის ისტორია
კატეგორია:უკრაინის სახალხო რესპუბლიკა
კატეგორია:ყოფილი სლავური სახელმწიფოები
კატეგორია:ომებსშორისი პერიოდის ყოფილი სახელმწიფოები
კატეგორია:რუსეთის იმპერიის დაშლის შედეგად შექმნილი სახელმწიფოები
ზლუკის აქტი

[მინი|მარჯვნივ|[უსრ-ის დირექტორია|უსრ-ის დირექტორიის უნივერსალის ფოტო უსრ-სა და დუსრ-ის გაერთიანების შესახებ]]
**უკრაინის სახალხო რესპუბლიკისა და დასავლეთ უკრაინის სახალხო რესპუბლიკის გაერთიანების აქტი** ან **უსრ-ისა და დუსრ-ის გაერთიანების აქტი**, ხშირად ეწოდება **„ზლუკის აქტი“** — 1919 წლის 22 იანვარს უკრაინის სახალხო რესპუბლიკისა (უსრ) და დასავლეთ უკრაინის სახალხო რესპუბლიკის (დუსრ) ერთიან უკრაინულ სახელმწიფოდ გამოცხადება.

## გაერთიანების ისტორია 
პოლონელებთან, რომლებიც დასავლეთ უკრაინის სახალხო რესპუბლიკას უტევდნენ, ბრძოლაში დახმარების მიღების მიზნით, უკრაინის სახალხო რესპუბლიკა, 1918 წლის ნოემბრის ბოლოს კიევში ჰეტმან სკოროპადსკისთან გაგზავნა თავისი წარმომადგენლები, ლ. ცეგელსკი და დ. ლევიცკი. თუმცა ამ დროისთვის კიევი უკვე გარშემორტყმული იყო დირექტორიის ჯარებით. მაცნეები ფასტოვში წავიდნენ, სადაც შეხვდნენ დირექტორიის წევრებს, ვლადიმირ ვინიჩენკოს, სიმონ პეტლიურას, ათანასე ანდრიევსკის, ფ. შვეცსა და ა. მაკარენკოს. მოლაპარაკებების შედეგად 1918 წლის 1-ელ დეკემბერს ხელი მოეწერა წინასწარ ხელშეკრულებას () სახელმწიფოების შემდგომი გაერთიანების შესახებ.

1919 წლის 3 იანვარს სტანისლავში ფასტოვის ხელშეკრულება უკრაინის ეროვნული რადის მიერ რატიფიცირდა.

## სქოლიო
კატეგორია:უკრაინის ისტორია
Hounds of Love

***Hounds of Love*** — ინგლისელი მომღერალ კეიტ ბუშის მეხუთე სტუდიური ალბომი. იგი გამოვიდა 1985 წლის 16 სექტემბერში. ალბომს წილად ხვდა დიდი კომერციული წარმატება, წინა დისკის *The Dreaming* (1982) შემდეგ, რომელიც კომერციულად შესამჩნევად წარუმატებელი აღმოჩნდა.  *Hounds of Love* არის ბუშის მეორე ალბომი, რომელიც ბრიტანეთის ალბომების ჩარტის პირველ პოზიციას იკავებდა და აგრეთვე მისი ყველაზე გაყიდვადი ალბომი, ბრიტანეთში გაყიდული 600.000 ასლით და ორმაგი პლატინის სტატუსით, ხოლო 1998 წლისთვის მსოფლიოში გაყიდული 1.1 მილიონი ასლის ოდენობით. აშშ-ში ალბომი Billboard 200-ის პირველ პოზიციაზე მოხვდა.

ალბომის წამყვანი სინგლი  "Running Up That Hill" იქცა ბუშის ერთ-ერთ წარმატებულ ჰიტად, რასაც მოჰყვა კიდევ სამი - "Cloudbusting", "Hounds of Love" და "The Big Sky", აღებული ალბომის პირველი მხარიდან. მეორე მხარე წარმოადგენს კონცეპტუალურ ალბომს, პიროვნებაზე, რომელიც ღამით ზღვაში ეულად მოგზაურობს.

*Hounds of Love*-მა გამოსვლის შემდეგ და წლების განმავლობაში გამოცემულ მიმოხილვებში კომერციული აღიარება მოიპოვა. ბევრი მსმენელი თუ მუსიკალური კრიტიკოსი მას ბუშის საუკეთესო ალბომად თვლის. დისკი არაერთხელ მოხვედრილა უდიდესი ალბომების სიებში. 1986 წელს იგი ნომინირებული იყო BRIT-ის ჯილდოზე საუკეთესო ალბომის კატეგორიაში, სადაც ბუში აგრეთვე ნომინირებული იყო საუკეთესო პროდიუსერის, საუკეთესო შემსრულებელი ქალის და საუკეთესო სინგლის ("Running Up That Hill") კატეგორიებში.

## სიმღერების სია
ყველა სიმღერის ავტორი - კეიტ ბუში.

;შენიშვნები

*1985 წლის ორიგინალური აუდიოკასეტა შეიცავს "Running up that Hill"-ის 12" სინგლის ვერსიას. 2011 წელს Fish People-ზე გამოცემულ ვერსიაში შეტანილია "The Big Sky"-ის "სპეციალური სინგლის მიქსი".
* "Hello Earth"-ში ჟღერს ქართული ხალხური სიმღერის „წინწყარო“ ვერსია, შესრულებული რიჩარდ ჰიკოქსის გუნდის მიერ.

## ჩარტები
### ყოველკვირეული ჩარტები
### წლის საბოლოო ჩარტები
## სერტიფიცირებები
## სქოლიო
კატეგორია:კეიტ ბუშის ალბომები
კატეგორია:1985 წლის ალბომები
კატეგორია:EMI Records-ის ალბომები
კატეგორია:კონცეპტუალური ალბომები
პოცალო

**პოცალო** () — კომუნა იტალიაში, სიცილიის რეგიონში. ექვემდებარება რაგუზის პროვინციის  ადმინისტრაციას. მოსახლეობა 18377 ადამიანი. ფართობი 14.94 კმ². სატელეფონო კოდი — 0932, საფოსტო ინდექსი — 97016.

## რესურსები ინტერნეტში
* სტატისტიკის ეროვნული ინსტიტუტი 
* სტატისტიკის ეროვნული ინსტიტუტი  

კატეგორია:რაგუზის პროვინციის კომუნები
ანა სოლოღაშვილი

**ანა (ოლა) სოლოღაშვილი** (დ. 1882, მეჯვრისხევი, გორის მაზრა — გ. 1937) — საქართველოს დემოკრატიული რესპუბლიკის ეროვნული საბჭოსა და დამფუძნებელი კრების წევრი.

## ბიოგრაფია
დაამთავრა ხარკოვის უნივერსიტეტის ისტორიულ-ფილოლოგიური ფაკულტეტი. 1903 წლიდან იყო რსდმპ-ის წევრი. მონაწილეობდა რევოლუციურ გამოსვლებში. ძმასთა, გრიგოლთან და დასთან, ევგენიასთან ერთად ავრცელებდა მარქსისტულ და რევოლუციურ ლიტერატურას. ბათუმში, ნურიის ბაზარში მისი თაოსნობით გაიხსნა სამკითხველო და ჩამოყალიბდა სახალხო თეატრი. 1912 წელს დაკავებულ იქნა არსებული წყობილების საწინააღმდეგო პროპაგანდისათვის და მისი საქმე გადაეცა სამხედრო სასამართლოს თუმცა განთავისუფლებულ იქნა არასაკმარისის მტკიცებულებების გამო.

1917 წლიდან მონაწილეობდა საქართველოს ეროვნული საბჭოს მუშაობაში. 1918 წლის 26 მაისს ხელი მოაწერა საქართველოს დემოკრატიული რესპუბლიკის დამოუკიდებლობის აქტს. 1919 წელს აირჩიეს საქართველოს დემოკრატიული რესპუბლიკის დამფუძნებელი კრების წევრად სოციალ-დემოკრატების სიით. იყო სარედაქციო, საპენსიო და საარჩევნო კომისიების წევრი, საბიბლიოთეკო კომისიის მდივანი. იმავე წელს აირჩიეს თბილისის საქალაქო საბჭოს ხმოსნად. 

საქართველოს საბჭოთა ოკუპაციის შემდეგ ანტისაბჭოთა არალეგალურ მოძრაობაში ჩაება. იყო სოციალ-დემოკრატიული პარტიის ქალთა კომიტეტის წევრი, რომელიც არალეგალურად მუშაობდა პოლიტიკური პატიმრების და მათი ოჯახების დასახმარებლად. 1922 წლიდან კომიტეტი გარდაიქმნა „პოლიტიკურ წითელ ჯვრად“. 1925 წლიდან პედაგოგიურ საქმიანობას ეწეოდა სამხრეთ ოსეთის ავტონომიურ ოლქში. 1937 წლის 27 ნოემბერს შინსახკომმა დააპატიმრა ანტისაბჭოთა და ანტისაკოლმეურნეო პროპაგანდის, შოვინისტური განწყობების, ასევე ნოე რამიშვილთან კავშირის ბრალდებით. ანა სოლოღაშვილს დახვრეტა მიუსაჯეს და განაჩენი აღასრულეს 1937 წლის 28 ნოემბრის ღამეს.  

## ლიტერატურა 
* *რამიშვილი, ი.*, მოგონებები, „არტანუჯი“, თბილისი, 2012
* *კირთაძე, ნესტან*, „კაენ, სად არის ძმა შენი?!“, თბ., 1998

## რესურსები ინტერნეტში
* ანნა /ოლა/ სოლოღაშვილი

კატეგორია:ქართველი ქალი პოლიტიკოსები
კატეგორია:საბჭოთა კავშირის რეპრესიების მსხვერპლნი საქართველოში
კატეგორია:საქართველოს დამფუძნებელი კრების წევრები
კატეგორია:დაბადებული 1882
კატეგორია:გარდაცვლილი 1937
კატეგორია:სიკვდილით დასჯილი ქართველები
კატეგორია:გორის მუნიციპალიტეტში დაბადებულები
კატეგორია:ქართველი სოციალ-დემოკრატები
კატეგორია:რსდმპ-ის წევრები
კატეგორია:საქართველოს ეროვნული საბჭოს წევრები
Tracker (ალბომი)

***Tracker*** — მარკ ნოპფლერის მომავალი, მერვე სტუდიური ალბომი, რომელიც გამოიცა 2015 წლის 16 მარტს (17 მარტს - აშშ-ში). ალბომის გამოცემის შესახებ ცნობილი გახდა 2014 წლის 16 სექტემბერს.

ალბომში შეტანილია 11 სიმღერა. გამოიცა მისი სტანდარტული СD, ორმაგი გრამფირფიტის, დელუქს CD-ის (4 დამატებითი სიმღერით) და ბოქს-სეტის ფორმატის ვერსიები (CD დამატებითი 6 სიმღერით, DVD დოკუმენტური მასალით). ალბომის ანოტაციები დაიწერა ამერიკელი ავტორ რიჩარდ ფორდის მიერ.

სიმღერები, შეტანილი ალბომში, მოიცავს სხვადასხვა თემას. მათი ნაწილი შთაგონებულია ბერილ ბეინბრიჯისა და ბეიზილ ბანტინგის შემოქმედებით.

## გამოცემა და რეკლამა
2015 წლის 16 იანვარს გამოქვეყნდა ალბომის ერთ-ერთი სიმღერა, „Beryl“.

## სიმღერების სია
ყველა სიმღერის ავტორი - მარკ ნოპფლერი, გარდა მითითებულისა.

;დისკი 1 (ჩვეულებრივი გამოცემა)

;დისკი 2 (დამატებები)

## ჩარტები და სერტიფიცირებები
### ყოველკვირეული ჩარტები
### წლის საბოლოო ჩარტები
### სერტიფიცირებები 
## სქოლიო 
კატეგორია:მარკ ნოპფლერის ალბომები
კატეგორია:2015 წლის ალბომები
კატეგორია:Mercury Records-ის ალბომები
კატეგორია:ალბომები მარკ ნოპფლერის პროდიუსერობით
ალ-მუნთასირი

**ალ-მუნთასირი** (; დ. 837  — გ. 862) — აბასიანთა სახალიფოს ხალიფა 861-862 წლებში. ალ-მუთავაქილის ვაჟი. ტახტზე ავიდა თურქული გვარდიის მიერ მამამისის მკვლელობის შემდეგ. სახალიფოს მართავდა ნახევარ წელზე ცოტა ხნის განმავლობაში. გარდაიცვალა 862 წლის ივნისში უცნობი მიზეზით, სავარაუდოდ მოწამლეს. ალ-ტაბარის ცნობით, ალ-მუნთასირი იყო პირველი აბასიანი, ვისი საფლავიც ცნობილია.

## ლიტერატურა
* 
* 
* William Muir, The Caliphate: Its Rise, Decline, and Fall.''

კატეგორია:აბასიანთა ხალიფები
კატეგორია:დაბადებული 837
კატეგორია:გარდაცვლილი 862
კატეგორია:IX საუკუნის ხალიფები
მინადორა ორჯონიკიძე

**მინადორა ორჯონიკიძე** (დ. 14 მარტი, 1879, ღორეშა — გ. 19 ოქტომბერი, 1967) — საქართველოს დემოკრატიული რესპუბლიკის დამფუძნებელი კრების წევრი.

მინადორა ორჯონიკიძე 1879 წლის 14 მარტს, სოფელ ღორეშაში აზნაურის ოჯახში დაიბადა. დაამთავრა ქუთაისის წმინდა ნინოს ქალთა გიმნაზია. ამ დროიდან მარქსისტული წრეების მუშაობაში ერთვება. 1901 წელს ჟენევის უნივერსიტეტის სამედიცინო ფაკულტეტზე განაგრძო სწავლა. ქალაქის სოციალისტურ წრეებში და "ისკრის" დამხმარე ჯგუფში აქტიურად მუშაობდა. ჟენევაში მალაქია ტოროშელიძესთან იქორწინა. 1905 წელს თბილისში დაბრუნებისთანავე რევოლუციურ მოძრაობაში ჩაება. მინადორა წითელ ჯვარში და „არა-ში“ (ამერიკული დახმარების ადმინისტრაცია) მუშაობდა. პარალელურად ქალთა არალეგალურ ორგანიზაციას ხელმძღვანელობდა, რომელიც დაპატიმრებული სოციალ-დემოკრატების და ფედერალისტების ოჯახებს ეხმარებოდა. 1924 წლის დასაწყისში იძულებით მოსკოვში გაასახლეს. მას შემდეგ, რაც მენშევიკურ პარტიაში მუშაობაზე უარი თქვა, თბილისში დაბრუნდა. 1936 წელს მინადორა ორჯონიკიძე-ტოროშელიძე დააპატიმრეს. მან ბრალდებები უარყო და თავი დამნაშავედ არ ცნო. მინადორა ორჯონიკიძის თითქმის მთელი ოჯახი შეეწირა რეპრესიებს, თვითონ მხოლოდ იმიტომ გადარჩა რომ სამედიცინო განათლება ჰქონდა და ის სჭირდებოდათ შორეულ აღმოსავლეთში საავადმყოფოში სამუშაოდ. 5 წლით ყაზახეთში გადაასახლეს, სადაც ქალაქ ჩიმკენტის პოლიკლინიკაში ექიმად მუშაობდა. 1937 წლის 5 ივნისს დააპატიმრეს და 8 წლით შრომა-გასწორების კოლონიაში ყოფნა მიუსაჯეს. მისი სასჯელის ვადა 1945 წელს დამთავრდა, მაგრამ სამშობლოში დაბრუნების უფლება არ მისცეს. თბილისში 1950 წელს ჩამოვიდა. რებილიტირებულია 1956 წელს. 

მინადორა ორჯონიკიძე-ტოროშელიძე 1967 წლის 19 ოქტომბერს გარდაიცვალა. 

## იხილეთ აგრეთვე 
* საქართველოს დამფუძნებელი კრების წევრები

## ლიტერატურა 
* დაკარგული ისტორია, მეხსიერება რეპრესირებული ქალების შესახებ, თბ., 2012 

## რესურსები ინტერნეტში
* მინადორა ორჯონიკიძე-ტოროშელიძე
* პირველი ქალი პარლამენტარები

კატეგორია:ქართველი ქალი პოლიტიკოსები
კატეგორია:საქართველოს დამფუძნებელი კრების წევრები
კატეგორია:დაბადებული  14 მარტი
კატეგორია:დაბადებული 1879
კატეგორია:გარდაცვლილი  19 ოქტომბერი
კატეგორია:გარდაცვლილი 1967
ალ-მუსთაინი

**ალ-მუსთაინი** (; დ. 836 — გ. 866) — აბასიანთა სახალიფოს ხალიფა 862-866 წლებში. 

მისი წინამორბედი ხალიფას, ალ-მუნთასირის გარდაცვალების შემდეგ, რომელსაც მემკვიდრე არ დარჩენია, თურქული არმიის ლიდერებმა ახალი ხალიფას ასარჩევად საბჭო მოიწვიეს. ისინი მხარს არ უჭერდნენ ალ-მუთაზის ან მისი ძმების კანდიდატურებს, ამიტომ აირჩიეს ალ-მუთასიმის შვილიშვილი ალ-მუსთაინი.

აღნიშნული მოვლენები ცხადყოფს, რომ სახალიფოში არაბებმა გაბატონებული პოზიცია დაკარგეს და თურქები უკვე მნიშვნელოვან ძალას წარმოადგენდნენ.

## რესურსები ინტერნეტში
* *А. Али-заде* Аль-Мунтасир Биллах (247/861-248/862)  // Хроника мусульманских государств. М., УММА,. 2004. – 445 с., илл. ISBN 5-94824-111-4

კატეგორია:აბასიანთა ხალიფები
კატეგორია:დაბადებული 836
კატეგორია:გარდაცვლილი 866
კატეგორია:IX საუკუნის ხალიფები
სამი ჰიუპია

**სამი ტუომას ჰიუპია** ( ; დ. 7 ოქტომბერი, 1973, პორვოო, ფინეთი) — ფინელი საფეხბურთო მწვრთნელი და ყოფილი ფეხბურთელი, პოზიციით ცენტრალური მცველი.

## საკლუბო კარიერა
სამი ჰიუპია დაიბადა 1973 წელს ფინეთის ქალაქ პორვოოში. ინგლისური კარიერა 1999 წელს ჟერარ ულიეს ლივერპულში დაიწყო. ათი წელი ითამაშა პრემიერლიგაში ცენტრალური მცველის პოზიციაზე, გაიტანა 35 ბურთი. მას მეორე სართულზე ძლიერად თამაშის გამო, ხშირად მოიხსენიებდნენ, როგორ ჰაერის მეფეს. ჰიუპია 2000-01 სეზონში კაპიტნობდა ლივერპულს, რადგან გუნდის კაპიტანი ჯეიმი რედნაპი სეზონის ბოლომდე დამტვრეული იყო, ხოლო რობი ფაულერი უმეტესწილად შეცვლაზე შემოდიოდა.

სამი ჰიუპიამ ლივერპული 2009 წელს დატოვა და ლევერკუზენის ბაიერში გადავიდა, მისი ბოლო მატჩი ლივერპულის მაისურით შედგა ენფილდზე, ტოტენჰემის წინააღმდეგ.

## სანაკრებო კარიერა
ფინეთის ნაკრების მაისურით ჩაატარა 105 შეხვედრა. არის ფინეთის საუკეთესო ფეხბურთელის წოდების მრავალგზის მფლობელი.
საფეხბურთო კარიერის დასრულების შემდეგ, 2012-2014 წლებში, ჰიუპია წვრთნიდა ლევერკუზენის ბაიერს, 2014 წელს ბრიტანულ საფეხბურთო კლუბ ბრაიტონს, 2015 წლიდან დაიკავა შვეიცარიული ციურიხის მთავარი მწვრთნელის პოსტი.
## სანაკრებო სტატისტიკა
## რესურსები ინტერნეტში
* 
* 
* 

## სქოლიო
კატეგორია:დაბადებული 7 ოქტომბერი
კატეგორია:დაბადებული 1973
კატეგორია:ფინელი ფეხბურთელები
კატეგორია:ერედივიზიის ფეხბურთელები
კატეგორია:პრემიერ ლიგის ფეხბურთელები
კატეგორია:ლივერპულის ფეხბურთელები
კატეგორია:გერმანიის ბუნდესლიგის ფეხბურთელები
კატეგორია:ბაიერ 04 ლევერკუზენის ფეხბურთელები
კატეგორია:ბუნდესლიგის მწვრთნელები
კატეგორია:უეფა-ს ევროპა ლიგის გამარჯვებული მოთამაშეები
კატეგორია:უეფა-ს ჩემპიონთა ლიგის გამარჯვებული მოთამაშეები
კატეგორია:ცოცხალი ადამიანები
გერმანული იდეალიზმი

**გერმანული იდეალიზმი** ან **გერმანული კლასიკური ფილოსოფია** — განვითარების ეტაპი XVIII-XIX საუკუნეების გერმანულ ფილოსოფიაში, რომლის ცნობილი წარმომადგენლებიც იმანუელ კანტი, იოჰან გოტლიბ ფიხტე, ფრიდრი ვილჰელმ იოზეფ შელინგი და გეორგ ვილჰელმ ფრიდრიხ ჰეგელი იყვნენ. პერიოდის მთავარ მიღწევად მიიჩნევა განვითარების ლოგიკის — დიალექტიკის შექმნა.

## ლიტერატურა
* Гулыга А. В. Немецкая классическая философия. — 2-е изд., испр. и доп. — М.: Рольф, 2001. — 416 с илл. с. — ((Библиотека истории и культуры)). — 7000 экз. — ISBN 5-7836-0447-X.
* Кузнецов В. Н. Немецкая классическая философия второй половины XVIII- начала XIX века. Учеб. пособие для ун-тов.- М.: Высш. шк., 1989. ISBN 5-06-000002-8

კატეგორია:გერმანული იდეალიზმი
კატეგორია:ფილოსოფიური მიმდინარეობები